OpenLLM-France/wikimedia huggingface dataset:
# Kilkenny

Kilkenny (Cill Chainnigh en irlandès, que vol dir "església de Cainnech d'Aghaboe") és una ciutat d'Irlanda, a la regió de Leinster, la sisena ciutat d'Irlanda. Se situa al comtat de Kilkenny d'Irlanda es troba a les ribes del Riu Nore a la província de Leinster, al sud-est d'Irlanda. La ciutat és administrada per un Borough Council. La ciutat té una població de 8661, però la majoria de la població viu fora dels límits municipi, el cens de 2006 d'Irlanda estableix que la població total del municipi i dels voltants és de 22.179.
Kilkenny és una destinació turística molt popular a Irlanda. El 2009 la ciutat de Kilkenny va celebrar el 400 aniversari de la concessió de l'estatut de ciutat el 1609 El patrimoni de Kilkenny és evident a la ciutat i els seus voltants, on destaquen els edificis històrics com el Castell de Kilkenny, la catedral de Sant Canici i la torre circular, la Rothe House, la Shee Alms House, la Black Abbey, la catedral de Santa Maria, l'Ajuntament, l'abadia de Sant Francesc, el Grac's Castle i el priorat de Sant Joan. Kilkenny és una ciutat reconeguda per la seva cultura, pels tallers d'artesania i disseny, el teatre de Watergate, els jardins públics i els museus. Els esdeveniments anuals inclouen la Setmana d'Art de Kilkenny, el Cat laughs, festival de la comèdia, la música i el ritme d'arrel tradicional.
L'origen de la ciutat cal buscar-lo en una base eclesiàstica al segle sisè. Després de la invasió normanda d'Irlanda, es va construir el castell de Kilkenny i les muralles per tal de protegir la vila. El rei de Leinster va entregar la carta de ciutat a William Marshall, primer comte de Pembroke, el 1207. A la fi del segle xiii, Kilkenny estava sota control dels normands establerts a Irlanda. Els Estatuts de Kilkenny, establerts el 1367, tenien com a objectiu frenar el declivi de la senyoria normanda sobre Irlanda. El 1609 el rei Jaume I d'Anglaterra va concedir Kilkenny a través d'una Carta Reial la categoria de ciutat a la població. La revolta irlandesa de 1641 promoguda per la Confederació catòlica irlandesa, també coneguda com la Confederació de Kilkenny, va tenir la base en aquesta ciutat i va durar fins a la conquesta d'Irlanda per part de les forces d'Oliver Cromwell el 1649. Al segle xvii es convertirà en un centre productor de cervesa i durant el segle XX es convertirà en un centre turístic i recreatiu.
El Consell de Patrimoni està ubicat al carrer de l'Església, la seu del bisbe catòlic d'Ossory és la Catedral de Santa Maria, mentre que el bisbe de l'Església d'Irlanda, que ho és d'Ossory i Cashel, se situa a la Catedral de Sant Canici. Les ciutats properes més grans són Waterford, a 45 km al sud-sud-est, Limerick 93 km a l'oest i Dublín a 101 al nord-est.

## Referències

* ↑ «Local Government Act 2001» (pdf).
* ↑ «Lloc web oficial de Kilkenny 400».
* ↑ «Cerca Kilkenny a Wolframalpha».
# El Pla (Gurb)

El Pla és una masia de Gurb (Osona) inclosa a l'Inventari del Patrimoni Arquitectònic de Catalunya.

## Descripció

La masia està formada per un cos a la manera clàssica (planta quadrada, coberta a doble vessant, poques obertures i porta principal amb arc de mig punt) al qual se li ha annexionat una altra estructura rectangular de coberta a doble vessant que llença les aigües a les façanes principals, composta per dues habitacions d'ús domèstic i agrícola. L'habitació més propera a la casa està formada per dos pisos, en un dels quals (el superior) s'hi obren unes balconades amb barrots de fusta que connecten amb el primer pis de la casa.

## Història

Contrasta la utilització de diferents sistemes de construcció pel que és la masia pròpiament, en el que els materials són més compactes i sòlida, amb les dependències annexes, on l'aparell és de pedra seca amb molt poc morter. Les dates de construcció de la masia estan gravades a les llindes de les finestres de la masia, i corresponen al segle xviii, època de construcció de la majoria de les masies de Gurb.

## Referències

* 1 2 «El Pla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Enfangament

S'anomena enfangament, a un comportament mitjançant el qual determinats animals busquen determinades substàncies humides com ara material vegetal en descomposició, fang i carronya i beuen el fluid d'ells. És molt característic de les papallones, tot i que també es manifesta en altres animals principalment insectes. Quan les condicions són favorables les papallones i altres insectes formen grups sobre el sòl humit, fems o carronya.1 Dels fluids extreuen nutrients com ara sals i aminoàcids que tenen diversos rols en la fisiologia, etologia i ecologia d'aquests insectes. S'ha observat aquest comportament també en alguns altres insectes, especialment els cicadèl·lids, per exemple, Empoasca fabae.
Els lepidòpters (papallones i arnes) tenen diverses estratègies per incorporar nutrients líquids. Generalment l'enfangament es realitza sobre sòl humit. Però fins la suor a la pell de les persones pot resultar atractiva a papallones com les de les espècies de Halpe. Altres fonts de nutrients comuns són sang i llàgrimes. Cal destacar que aquest comportament no es limita als lepidòpters i, per exemple, diverses espècies d'abelles anomenades "abelles de la suor" són atretes per diversos tipus de suors i llàgrimes, inclosos les dels humans i un comportament similar ha estat observat en algunes altres espècies d'abelles.
En moltes espècies el comportament d'enfangament el realitzen només els mascles, i la presència d'un grup de papallones a terra és un estímul per unir-se al grup, com s'observa en per exemple, en l'espècie Battus philenor.

## Referències

* 1 2 Sculley, C.E. & Boggs, C.L. (1996): Mating systems and sexual division of foraging effort affect puddling behaviour by butterflies. Ecological Entomology 21(2): 193-197. PDF fulltext Arxivat 2012-10-18 a Wayback Machine.
* ↑ Boggs, CL & LA Jackson (1991) Mud puddling by butterflies is not a simple matter Ecological Entomology 16(1):123-127 doi:10.1111/j.1365-2311.1991.tb00199.x PDF fulltext Arxivat 2012-10-21 a Wayback Machine.
* ↑ Adler, P.H. (1982): Nocturnal occurrences of leafhoppers (Homoptera: Cicadellidae) at soil. Journal of the Kansas Entomological Society 55(1): 73–74. HTML abstract Arxivat 2011-05-20 a Wayback Machine.
* ↑ Collenette, C.L. (1934): On the sexes of some South American moths attracted to light, human perspiration and damp sand. Entomologist 102: 769-791|septembre de 2007, Volume 67 pp.81-87
* ↑ Hamer, K.C.; Hill, J.K.; Benedick, S.; Mustaffa, N.; Chey, V.K. & Maryati, M. (2006): Diversity and ecology of carrion- and fruit-feeding butterflies in Bornean rain forest. Journal of Tropical Ecology 22(1): 25–33. doi:10.1017/S0266467405002750 (HTML abstract)
* ↑ Charles Leonard Hogue. Latin American Insects and Entomology. University of California Press, 1993, p. 457–. ISBN 978-0-520-07849-9.
* ↑ Brian Morris. Insects and Human Life. Berg, 2004, p. 280–. ISBN 978-1-84520-075-6.
# Enjolras

Enjolras, originalment un personatge de Victor Hugo, té aquests significats:
* Enjolras, pseudònim de Louise Michel
* Enjolras, líder carismàtic dels Amis de l'A B C a la novel·la Els miserables de Victor Hugo
# Enix

Enix és una localitat de la província d'Almeria, Andalusia. L'any 2006 tenia 335 habitants. La seva extensió superficial és de 67 km² i té una densitat de 5 hab/km². Les seves coordenades geogràfiques són 36° 52′ N, 2° 36′ O. Està situada a una altitud de 723 metres i a 25 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 223 | 232 | 284 | 289 | 283 | 281 | 302 | 315 | 322 | 335 |
# Köln 99ers

El Köln 99ers, conegut com a RheinEnergie Köln entre 2001 i 2007, és un equip alemany de basquetbol de la ciutat de Colònia.

## Palmarès

* Lliga alemanya de bàsquet (1): 2005/06
* Copa alemanya de bàsquet (3): 2003/04, 2004/05, 2006/07

## Entrenadors destacats

* Svetislav Pešić (2001–02)
* Stephan Baeck (2002)
* Saša Obradović (2005–08)
* Drasko Prodanovic

## Enllaços externs

* Köln 99ers - Lloc web oficial
# Kuiper Airborne Observatory

El Gerard P. Kuiper Airborne Observatory (KAO) van ser unes instal·lacions de la NASA per donar suport a la recerca en astronomia d'infraroig. La plataforma d'observació va ser un aparell Lockheed C-141A Starlifter molt modificat, N714NA, amb una autonomia de 6.000 milles nàutiques (11,000 km), capaç de fer operacions de recerca científica a 48.000 peus (14 km).

## Aparell

El KAO tenia la seva base a Ames Research Center, NAS Moffett Field, a Sunnyvale, Califòrnia. Va iniciar les operacions l'any 1974 i substrituïa un aparell anterior, el Galileo Observatory, un Convair 990 (N711NA) modificat que es va destruir per un xoc amb un Lockheed P-3C Orion de la U.S. Navy el 1973.

## Telescopi

El telescopi del KAO era un telescopi convencional de 36-polzades (91.5 cm) d'obertura. La seva alçada de vol permetia estar per sobre de qualsevol vapor d'aigua de l'atmosfera terrestre cosa que permetia fer observacions en radiació infraroja en qualsevol lloc del món.

## Història

El KAO va fer grans descobriments, incloent la primera visió dels anells del planeta Urà l'any 1977 i la identificació de l'atmosfera de Plutó el 1988. No es va detectar roques amb quars o oliví al planeta Mercuri.
El KAO va ser retirat l'any 1995. Va ser succeït per un observatori amb un Boeing 747 equipat amb un telescopi d'obertura més gran, el Stratospheric Observatory for Infrared Astronomy (SOFIA). SOFIA va fer el seu primer vol de prova el 26 d'abril de 2007 i el seu telescopi inicià observacions el 26 de maig de 2010.

## Referències

* ↑ Aviation Safety Network http://aviation-safety.net/database/record.php?id=19730412-1
* 1 2 Malcolm W. Browne - An Airborne Telescope Risks a Look At Mercury (1995) - The New York Times
* ↑ Ogden, Bob. Aviation Museums and Collections of North America. 2a edició. Tonbridge, Kent: Air Britain (Historians) Ltd, 2011, p. 161. ISBN 978-0-85130-427-4.
* ↑ «SOFIA Airborne Observatory Completes First Test Flight». USRA, 26-04-2007. Arxivat de l'original el 2008-05-12. [Consulta: 29 març 2015].
* ↑ «SOFIA Sees Jupiter's Ancient Heat : Discovery News». News.discovery.com, 29-05-2010. Arxivat de l'original el 2012-03-02. [Consulta: 10 març 2012].

## Enllaços externs

* The Compact Cosmic Ray Telescope aboard the Kuiper Airborne Observatory
* NASA’s Kuiper Airborne Observatory, 1971–1995:An Operations Retrospective With a View to SOFIA nasa.gov
# L'Envèrs de Pinascha

L'Envèrs de Pinascha (italià Inverso Pinasca, piemontès L'Invers ëd Pinasca) és un municipi italià, situat a la ciutat metropolitana de Torí, a la regió del Piemont. L'any 2007 tenia 659 habitants. Està situat a la Vall Chisone, una de les Valls Occitanes. Forma part de la Comunitat Muntanyenca Vall Chisone i Vall Germanasca. Limita amb els municipis de Perosa Argentina, Pinasca, Pomaretto, Pramollo, San Germano Chisone i Villar Perosa.

## Administració

Llista d'alcaldes :
| Període | Identitat | Partit |
| 2004- | Andrea Coucourde | Llista cívica |
# Kodu (cràter)

Kodu és un cràter d'impacte en el planeta Venus de 10,5 km de diàmetre. Porta el nom d'un antropònim wòlof, i el seu nom va ser aprovat per la Unió Astronòmica Internacional el 1997.

## Referències

* ↑ «Kodu». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Koedange

Koedange (en luxemburguès: Kéideng; en alemany: Ködingen) és una vila de la comuna de Fischbach situada al districte de Luxemburg del cantó de Mersch. Està a uns 14,2 km de distància de la ciutat de Luxemburg.

## Referències

* ↑ «Koedange». [Consulta: 14 octubre 2015].
# Els col·legues del barri

Els col·legues del barri (títol original: Don't Be a Menace to South Central While Drinking Your Juice in the Hood) és una pel·lícula estatunidenca de París Barclay estrenada l'any 1996. Ha estat doblada al català.

## Argument

Amb vint anys, Cendar no és més un nen i perquè finalment esdevingui un adult, la seva mare decideix enviar-lo a prop del seu pare (que només té dos anys més que ell). A la seva arribada a South Central, Cendar es posa a investigar els seus vells camarades, el seu cosí « Loc Dog », « Potes Boges », paralitzat però pas manc, i « Preach », un ferotxe activista negre. Tots els quatre van a una festa organitzada per celebrar l'alliberament de « Cure Dent », un excitat del gallet. Allà Cendar coneix Dashiki, una jove molt seductora i mare soltera d'una colla de nens de pares diferents. Abans que « Loc Dog » hagi pogut advertir el perill, cau bojament enamorat d'ella.

## Repartiment

* Shawn Wayans: Cendar
* Marlon Wayans: Loc Dog
* Tracey Cherelle Jones: Dashiki
* Lahmard Tate: El pare de Cendar
* Darrel Heath: Curedent
* Chris Spencer: Preach
* Suli McCullough: Potes Boges
* Helen Martin: Àvia
* Vivica A. Fox: La mare de Cendar
* Antonio Fargas: L'ancià
* LaWanda Page: La mare de l'ancià
* Omar Epps: Malik
* Bernie Mac: L'oficial de policia
* Keenen Ivory Wayans: El carter

## Referències

* ↑ «Els col·legues del barri». esadir.cat.
* ↑ «Don't Be a Menace to South Central While Drinking Your Juice in the Hood». Allociné.
# Els condemnats (pel·lícula)

Els condemnats és el tercer llargmetratge del director català Isaki Lacuesta del 2009 sobre la lluita armada i les fosses comunes. Fou rodada a la selva del Perú, Buenos Aires i Barcelona. Ha estat traduïda al català.Fou produïda per Benecé Produccions i Televisió de Catalunya amb suport de l'Institut Català de les Empreses Culturals i de l'Institut de la Cinematografia i de les Arts Audiovisuals.

## Sinopsi

Martín, un antic militant argentí que porta més de trenta anys exiliat a Espanya, rep la trucada d'un antic camarada, Raúl, que li demana que torni a l'Argentina. L'objectiu és ajudar-lo en els treballs d'excavació que Raúl ha iniciat en la selva tucumana, amb els quals intenta trobar les restes d'un company de tots dos, Ezequiel, desaparegut després d'una refrega contra els militars. Obligats a viure diversos dies sota el mateix sostre, els vells amics comprovaran com la seva manera d'entendre el món ha canviat molt des de llavors. La tensió anirà en augment i, a mesura que la cerca avanci, anirem intuint que Raúl i Martín coneixen el parador de Ezequiel millor del que ells mateixos intenten fer creure als altres. L'argument no pretén aprofundir en la memòria històrica; arrenca del present i com aquest pot canviar la manera de comportar-nos en el futur.

## Repartiment

* Daniel Fanego
* Arturo Goetz
* Bárbara Lennie
* Leonor Manso
* María Onetto
* Nazareno Casero
* María Florentino
* Juana Hidalgo

## Premis
### 54a edició dels Premis Sant Jordi de Cinematografia

| Categoria | Candidata | Resultat |
| Millor actriu en pel·lícula espanyola | Bárbara Lennie | Guanyadora |
* Premi FIPRESCI de la crítica internacional, 57è Festival Internacional de Cinema de Sant Sebastià.
* Gaudí a la millor pel·lícula en llengua no catalana (2010).

## Referències

* ↑ Isaki Lacuesta revisa la lucha armada y las fosas comunes en "Los Condenados", La Información, 17 de novembre de 2009
* ↑ Els condemnats a esadir.cat
* ↑ Los condenados a catalanfilms
* ↑ Marcados por la violencia, Rocío García, El País, 25-09-2009
* ↑ Los condenados a Fotogramas
* ↑ «'Celda 211', mejor película española en los Premios RNE Sant Jordi de Cinematografía». Europa Press, 25-01-2010 [Consulta: 7 gener 2019].
* ↑ El laborioso ejercicio final de Isaki Lacuesta en «Los condenados», ABC, 25 de setembre de 2009
* ↑ Guardonats als II Premis Gaudí
# Kusbhadra

El Kusbhadra és un riu d'Orissa, distributari de la branca Koyakhai del riu Mahanadi. Al seu torn origina la branca Prachi. Desaigua a la badia de Bengala una mica al sud del temple de Kanarak a 19° 51′ N, 86° 04′ E﻿ / ﻿19.850°N,86.067°E﻿ / 19.850; 86.067

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kush (cànnabis)

Kush és com s'anomena una varietat de Cannabis indica de la qual existeixen diferents tipus: Afghan Kush, Hindu Kush, Green Kush i Purple Kush, o les varietats híbrides Blueberry Kush i Golden Jamaican Kush.
El seu origen es troba a l'Afganistan, el nord del Pakistan i el nord-oest de l'Índia. El nom procedeix de la serralada Hindu Kush.

## Referències

* 1 2 3 Gloss, D Neurotherapeutics : the journal of the American Society for Experimental NeuroTherapeutics, 12, 4, 01-10-2015, pàg. 731-4. DOI: 10.1007/s13311-015-0370-x. PMC: 4604179. PMID: 26202343.
* ↑ Geoffrey William Guy. The Medicinal Uses of Cannabis and Cannabinoids. Pharmaceutical Press, 2004, p. 61. ISBN 0-85369-517-2.
* ↑ ElSohly, Mahmoud A. Marijuana And The Cannabinoids. Humana Press, 2006, p. 10. ISBN 1-58829-456-0.
# Konkórdia Samóilova

Konkordia Nikolàievna Samóilova (Конко́рдия Никола́евна Само́йлова; cognom de soltera Grómova, Грoмова) (Irkutsk, 1876 - Astracan, 2 de juny de 1921) fou una bolxevic i editora fundadora del periòdic rus Pravda l'any 1912. Va ser una activista i revolucionària pels drets de les dones treballadores abans de la Revolució Russa i va dedicar la seva vida a la causa del proletariat femení. A causa de la seva forta identificació amb el bolxevisme, algunes vegades utilitzava el nom de guerra "Natasha Bolshevikova".
Va conèixer a Arkadi A. Samoilov el 1906 i es van casar l'any 1913. Van tenir dos fills. El marit va morir el 1919 de febre tifoidea, mentre que Konkordiia va morir el 1921 del còlera a Astrakhan.

## Carrera

L'any 1903, es va unir al Partit Laborista Socialdemòcrata de Rússia (bolxevics) o RSDLP. Va ser detinguda quatre vegades entre 1902 i 1913, i va passar un any a la presó. En el Primer Congrés de Dones de Totes les Rússies, el novembre de 1918, es va asseure al podi amb Inessa Armand, Alexandra Kollontai i Klavdia Nikolaeva. El 1912 va ser redactora fundadora i secretària del consell editorial del diari Pravda. Posteriorment es va incorporar al personal editorial de Rabotnitsa.

## Referències

* 1 2 (anglès) . Cambridge University Press. ISBN 978-0-521-59920-7.
* 1 2 3 (anglès) . Greenwood Publishing Group. ISBN 978-0-313-30438-5.
* ↑ (anglès). Da Capo Press. ISBN 978-0-306-80909-5.
* ↑ (anglès) . Butterworth-Heinemann.
# Konnovo

Konnovo (en rus: Конново) és un poble de l'óblast de Vladímir, a Rússia, segons el cens del 2010 tenia 17 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Emperadriu He

    En aquest nom xinès, el cognom és He.
Emperadriu He :
| Xinès: | Xinès: | 何皇后 |
Emperadriu He (? - 189), nom personal desconegut, formalment coneguda com l'Emperadriu Lingsi (靈思皇后; literalment: l'"emperadriu descurada i barrinant") va ser una emperadriu del període de la Dinastia Han Oriental. En va ser la segona esposa de l'Emperador Ling. Juntament amb el seu germà He Jin, ella com a emperadriu vídua va ser capaç temporalment de controlar el poder de la cort imperial després de la mort de l'emperador Ling en el 189.
A diferència de la majoria de les emperadrius de la Dinastia Han, l'Emperadriu He no era d'una família noble; més aviat, el seu pare He Zhen (何真) era un carnisser de Nanyang (南陽, avui en dia Nanyang, Henan). La seva mare es deia Xing (興). No se sap quan va ser seleccionada com a consort imperial. Segons les llegendes, va ser triada per ser una consort imperial després que la seva família va pagar suborns als eunucs encarregats de seleccionar a les consorts imperials. Es diu que era molt més alta que les dones d'aquell temps i molt bonica. En el 176, va donar llum al fill major supervivent de l'Emperador Ling, Liu Bian. (l'Emperador Ling tingué fills anteriors, que, això no obstant, tots moriren en la infantesa.) Sobre la base de costums de l'època, amb la finalitat que el príncep Bian evités el destí dels seus germans grans, se li va confiar al màgic Shi Zimiao (史子眇) i conegut pel títol prudent de "Marquès de Shi." En el 180, l'Emperador Ling feu emperadriu a la Consort He per reemplaçar a la seva primera esposa l'Emperadriu Song, que havia estat deposada en el 171.
Com a emperadriu, l'Emperadriu He es deia de ser molt afavorida per l'Emperador Ling. Ella també va ser descrita com molt gelosa i cruel, i totes les consorts imperials la temien. Després que es convertí en emperadriu, sa mare la Dama Xing va ser creada com la Dama de Wuyang, i els seus germans He Jin i He Miao (何苗) començaren a ascendir rangs ràpidament.
En el 181, una concubina de l'Emperador Ling, la Consort Wang, donà llum a un fill anomenat Liu Xie. La gelosa Emperadriu He assassinà a la concubina enverinant les seves farinetes d'arròs. L'Emperador Ling es va enfurismar i va voler deposar-la, però els eunucs es van advocar en favor seu, i ella no va ser deposada. El Príncep Xie va ser criat personalment per la mare de l'Emperador Ling, l'Emperadriu Vídua Dong, i va ser conegut pel títol circumspecte del "Marquès Dong."

## Referències

* ↑ Rafe de Crespigny. «He». A: A Biographical Dictionary of Later Han to the Three Kingdoms (23-220 AD). Londres: Brill, 2007, p.309.
* ↑ Keith McMahon. «The later Han to the end of the Western Jin 25-317». A: Women Shall Not Rule: Imperial Wives and Concubines in China from Han to Liao, p.109.

## Vegeu també

* Llista de persones relacionades amb els Tres Regnes

## Bibliografia

* Bennet Peterson, Barbara (2000). Notable Women of China: Shang Dynasty to the Early Twentieth Century. M.E. Sharpe, Inc. ISBN 9780765605047.
# Ermenfred d'Amiens

Ermenfred d'Amiens (vers 844-915 o 919) fou el primer noble esmentat com a comte d'Amiens, Vexin i Valois (si bé al primer quart del segle IX s'esment un Ricar com a comte). Apareix per primer cop el 885. La tradició més comuna el fa fill d'Eberard de Friül (+ 16 de desembre de 866) i de Gisela de França (818-874)
Fou pare d'Hildegarda (nascuda 895), que probablement es va casar vers 915 amb Raul I d'Ostrevent († 926), que fou comte d'Amiens, de Vexin i de Valois per dret uxori (de la muller). Altres teories suposen no obstant a Hildegarda casada amb Rodolf de Laon.

## Referències

* Genealogia
# Ermelo

Ermelo (baix alemany Armelo) és un municipi de la província de Gelderland, al centre-oest dels Països Baixos. L'1 de gener del 2009 tenia 26.286 habitants repartits sobre una superfície de 87,38 km² (dels quals 1,73 km² corresponen a aigua). Limita al nord amb Zeewolde (Fl), Harderwijk i Nunspeet, al sud-est amb Apeldoorn i al sud-oest amb Putten i Barneveld.

## Centres de població

De Beek, Drie, Horst, Nieuw Groevenbeek, Oud Groevenbeek, Houtdorp, Leuvenum, Speuld, Staverden, Telgt i Tonsel.

## Administració

El consistori consta de 21 membres, compost per:
* Crida Demòcrata Cristiana, (CDA) 7 regidors
* Progressief Ermelo (PvdA, GL, D66), 5 regidors
* ChristenUnie, 3 regidors
* Partit Popular per la Llibertat i la Democràcia, (VVD) 3 regidors
* Gemeenten Belangen, 2 regidors
* SGP, 1 regidor
* Dorpspartij Ermelo, 1 regidor

## Personatges il·lustres

* Piet Schrijvers, futbolista
* Aart Vierhouten, ciclista

## Galeria d'imatges

* Casa a Leuvenum
* Ajuntament
* Castell de Staverden

## Enllaços externs

* www.ermelo.nl
* Ermelo news Arxivat 2017-09-18 a Wayback Machine. (anglès)